
ΤΕΥΧΟΣ ΔΕΥΤΕΡΟ 


Αρ 


. Φύλλου 1780 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Θέσπιση Κώδικα Δεοντολογίας Διαχειριστών 
Αφερεγγυότητας. 

2 Όροι, προϋποθέσεις και διαδικασία μοριοδότη- 
σης για τη μίσθωση θαλάσσιων και λιμναίων υδά¬ 
τινων εκτάσεων της παραγράφου 4 του άρθρου 7 
του ν. 4282/2014. 


ΑΠΟΦΑΣΕΙΣ 

Αριθμ. 28763 οίκ. (1) 

Θέσπιση Κώδικα Δεοντολογίας Διαχειριστών 

Αφερεγγυότητας. 

Ο ΥΠΟΥΡΓΟΣ ΔΙΚΑΙΟΣΥΝΗΣ, 

ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις: 

α) της παρ. 22 της υποπαρ. Γ3 της παρ. Γ' του άρθρου 
2 του ν. 4336/2015 «Συνταξιοδοτικές διατάξεις - Κύρω¬ 
ση του Σχεδίου Σύμβασης Οικονομικής Ενίσχυσης από 
τον Ευρωπαϊκό Μηχανισμό Σταθερότητας και ρυθμίσεις 
για την υλοποίηση της Συμφωνίας Χρηματοδότησης» 
(Α' 94), όπως τελικώς η ανωτέρω παρ. 22 αντικαταστά- 
θηκε με το άρθρο 51 του ν. 4423/2016 (Α' 182), 

β) του άρθρου 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α' 98), 

γ) του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (Α' 208), 

δ) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210), 

ε) του π.δ. 133/2016 για τη «Ρύθμιση του επαγγέλματος 
διαχειριστή αφερεγγυότητας» (Α' 242). 


2. Το γεγονός ότι από τις διατάξεις της παρούσας δεν 
προκαλείται δαπάνη εις βάρος του κρατικού προϋπολο¬ 
γισμού, αποφασίζουμε: 

Τη θέσπιση Κώδικα Δεοντολογίας διαχειριστών αφε- 
ρεγγυότητας ως εξής: 

Άρθρο 1 

Σκοπός 

1.0 παρών Κώδικας Δεοντολογίας έχει ως σκοπό τη δι¬ 
ασφάλιση του κύρους του επαγγέλματος του διαχειριστή 
αφερεγγυότητας και τη διαρκή αναβάθμιση του, καθώς 
και τη δημιουργία ομοιόμορφων κανόνων συμπεριφο¬ 
ράς των διαχειριστών αφερεγγυότητας. 

2. Στόχο του παρόντος Κώδικα συνιστά η διασφάλιση 
της ποιότητας και διαφάνειας των παρεχόμενων από 
τους διαχειριστές αφερεγγυότητας υπηρεσιών και η 
εγγύηση της καλής εκτέλεσης από αυτούς του έργου 
που αναλαμβάνουν, ώστε να εξυπηρετούνται με τον 
καλύτερο τρόπο τα συμφέροντα των πιστωτών και του 
οφειλέτη. 

3. Η μη τήρηση των προβλεπόμενων κανόνων από 
τους διαχειριστές αφερεγγυότητας έχει ως συνέπεια 
την πειθαρχική τους ευθύνη, σύμφωνα με τις κείμενες 
διατάξεις. 

4. Ο Κώδικας Δεοντολογίας εφαρμόζεται σε όλους 
τους διαχειριστές αφερεγγυότητας οι οποίοι κατέχουν 
άδεια άσκησης επαγγέλματος και έχουν εγγράφει στο 
Μητρώο Διαχειριστών Αφερεγγυότητας του Υπουργείου 
Δικαιοσύνης, Διαφάνειας και Ανθρωπίνων Δικαιωμάτων. 

5. Οι διαχειριστές αφερεγγυότητας οφείλουν να τη¬ 
ρούν τους κανόνες που θέτουν οι Κώδικες Δεοντολογίας 
των επιστημονικών και επαγγελματικών οργανώσεων, 
στις οποίες ανήκουν. 

Άρθρο 2 

Ανεξαρτησία, Εμπιστοσύνη και Ηθική 

Ακεραιότητα, Απόρρητο και Ασυμβίβαστα 

1. Οι διαχειριστές αφερεγγυότητας οφείλουν: 

(α) Να τηρούν απαρέγκλιτα τους νόμους του Κράτους 
και τον παρόντα Κώδικα Δεοντολογίας. 

(β) Να ασκούν το επάγγελμά τους και να παρέχουν τις 
υπηρεσίες τους, σύμφωνα με τους κανόνες της επιστή¬ 
μης και της τέχνης (Ιθςθ 3Γΐί5). 

(γ) Να παρέχουν τις υπηρεσίες τους με ευσυνειδησία, 
ακεραιότητα, αντικειμενικότητα και εντιμότητα. 

(δ) Να περιφρουρούν την τιμή και αξιοπρέπεια του 
επαγγέλματος και να αποφεύγουν συμπεριφορές που 
δεν συνάδουν με το επιστημονικό ήθος του επαγγέλ¬ 
ματος. 

(ε) Να διαφυλάσσουν την ανεξαρτησία τους απένα¬ 
ντι στους πιστωτές και τον οφειλέτη, καθώς και σε κάθε 
τρίτο πρόσωπο. 

(στ) Να καταβάλλουν τη μέγιστη δυνατή επιμέλεια 
κατά την εκτέλεση των υπηρεσιών που παρέχουν. 

(ζ) Να συλλέγουν και να αξιολογούν τα απαραίτητα σε 
αυτούς στοιχεία και να συντάσσουν τα αναγκαία έγγρα¬ 
φα και εκθέσεις αυτοπροσώπως. 

(η) Να ενημερώνονται διαρκώς και να επιμορφώνονται 
στο επαγγελματικό τους αντικείμενο, συμμετέχοντας σε 
επιμορφωτικά συνέδρια και παρακολουθώντας σεμινά¬ 
ρια ελάχιστης διάρκειας δέκα (10) ωρών ανά διετία, τα 
οποία οργανώνονται από τους πιστοποιημένους φορείς 
που ορίζονται στο π.δ. για τους όρους και τις προϋποθέ¬ 
σεις πιστοποίησης των φορέων επιμόρφωσης και τους 
όρους και προϋποθέσεις επιμόρφωσης των διαχειριστών 
αφερεγγυότητας. 

(θ) Να απέχουν από την ανάληψη υποθέσεων που 
βρίσκονται πέραν του γνωστικού αντικειμένου και της 
εμπειρίας τους. 

(ι) Κατά την άσκηση των καθηκόντων τους, να επι¬ 
δεικνύουν εντιμότητα και να μην αποδέχονται άμεσα ή 
έμμεσα πάσης φύσεως ανταλλάγματα για την εκτέλεση 
των παρεχόμενων υπηρεσιών. 

(ια) Με κάθε τρόπο να καλλιεργούν το αίσθημα εμπι¬ 
στοσύνης των πιστωτών και του οφειλέτη, καθώς και 
να αποφεύγουν ενέργειες που θέτουν σε αμφιβολία την 
εντιμότητα, την προσήλωση στο καθήκον ή την ηθική 
τους ακεραιότητα. 

(ιβ) Να είναι εχέμυθοι και να μην παραβιάζουν το επαγ¬ 
γελματικό τους απόρρητο. 

(ιγ) Να δηλώνουν κώλυμα και να μη συμμετέχουν στις 
διαδικασίες διαχείρισης αφερεγγυότητας των δικών τους 
περιουσιακών στοιχείων, καθώς και των περιουσιακών 
στοιχείων συγγενών τους ή τρίτων με τους οποίους σχε¬ 
τίζονται με ιδιαίτερο τρόπο. 

(ιδ) Να μην μεταχειρίζονται αθέμιτα μέσα επαγγελμα¬ 
τικής προβολής τους. 

(ιε) Να είναι αντικειμενικοί και να εκφέρουν γνώμη σε 
θέματα της επιστήμης τους με υπευθυνότητα, στηριζό- 
μενοι στις επιστημονικές γνώσεις τους. 

(ιστ) Να μην προβαίνουν σε διακρίσεις με βάση το 
φύλο, την ηλικία, τη φυλετική ή εθνική καταγωγή, τη 
θρησκεία, τον γενετήσιο προσανατολισμό, τις πολιτι¬ 
κές ή φιλοσοφικές πεποιθήσεις, τις αναπηρίες ή άλλες 
ιδιαιτερότητες. 

2. Επιτρέπεται στους διαχειριστές αφερεγγυότητας: 
(α) Να περιβάλλουν με δημοσιότητα τις υποθέσεις 
τους περί διαχείρισης αφερεγγυότητας, με την προϋπό¬ 
θεση ότι η δημοσιότητα αποσκοπεί στην επιστημονική 
ενημέρωση και πραγματοποιείται χωρίς αντάλλαγμα. 

(β) Να δημοσιεύουν τις απόψεις τους πάνω σε οποιο- 
δήποτε θέμα, με την προϋπόθεση ότι υποστηρίζουν τα 
νόμιμα συμφέροντα των πιστωτών και του οφειλέτη, 
καθώς και να εκπληρώνουν πιστά, με επιμέλεια και αντι¬ 
κειμενικότητα τις υποχρεώσεις τους προς αυτούς. 


Άρθρο 3 

Σχέσεις με πιστωτές και οφειλέτες 

1. Οι διαχειριστές αφερεγγυότητας οφείλουν να εκτε- 
λούν τις ανατιθέμενες σε αυτούς εργασίες διαχείρισης 
αφερεγγυότητας, με τρόπο που να επιτυγχάνεται κατά 
το δυνατό άρτιο, ταχύ και ολοκληρωμένο αποτέλεσμα. 

2. Σε σχέση με τους πιστωτές και τον οφειλέτη, οι δια¬ 
χειριστές αφερεγγυότητας οφείλουν: 

(α) Να αποφεύγουν την ανάπτυξη ιδιαιτέρων σχέσεων 
οι οποίες ενδεχομένως δυσχεραίνουν την εκτέλεση του 
έργου τους. 

(β) Να υποστηρίζουν τα νόμιμα συμφέροντα των πι¬ 
στωτών και του οφειλέτη και να εκπληρώνουν πιστά, με 
επιμέλεια και αντικειμενικότητα τις υποχρεώσεις τους 
προς αυτούς. 

(γ) Να σέβονται το απόρρητο των πληροφοριών που 
σχετίζονται με τους πιστωτές και τον οφειλέτη. 

(ε) Να ενημερώνουν τους πιστωτές και τον οφειλέτη, 
αναφορικά με τη φύση και το αντικείμενο της ανατιθέμε¬ 
νης εργασίας με σαφήνεια, ώστε να λαμβάνει αποφάσεις 
κατέχοντας τη μέγιστη δυνατή πληροφόρηση. 

(στ) Να μην αποδέχονται την ανάθεση εργασίας εάν 
κρίνουν ότι δεν κατέχουν τον απαιτούμενο βαθμό ειδί¬ 
κευσης και πείρας, καθώς και εάν έχουν συγγενική ή άλλη 
οικονομική σχέση με τους πιστωτές και τον οφειλέτη, 
που μπορεί να επηρεάσει την κρίση τους. 

(ζ) Να μην προσφέρουν ή αποδέχονται δώρα, φιλοξενία 
ή προμήθειες που μπορεί να επηρεάσουν το έργο τους, δη¬ 
μιουργώντας ακατάλληλες επαγγελματικές υποχρεώσεις. 

(η) Να λαμβάνουν υπόψη τους την εξυπηρέτηση του 
δημοσίου συμφέροντος κατά τη λήψη αποφάσεων και 
την παροχή συμβουλών. 

Άρθρο 4 

Σχέσεις με άλλους διαχειριστές αφερεγγυότητας 

1. Ο σεβασμός και η συμπεριφορά προς τους άλλους 
διαχειριστές αφερεγγυότητας με βάση τις αρχές του 
παρόντος Κώδικα αποτελεί καθήκον κάθε διαχειριστή 
αφερεγγυότητας. 

2. Οι διαχειριστές αφερεγγυότητας οφείλουν να κατα¬ 
βάλλουν κάθε προσπάθεια, ώστε να επικρατεί πνεύμα 
συναδελφικότητας και σεβασμού μεταξύ τους. 

3. Οι διαχειριστές αφερεγγυότητας οφείλουν: 

(α) Να σέβονται πλήρως τις εργασίες των άλλων δια¬ 
χειριστών αφερεγγυότητας. 

(β) Να μην εκμεταλλεύονται οποιαδήποτε θέση, την 
οποία μπορεί να κατέχουν, προς τον σκοπό ανάληψης 
υπηρεσιών διαχείρισης αφερεγγυότητας. 

4. Οι διαχειριστές αφερεγγυότητας οφείλουν να μην 
χρησιμοποιούν ή επιτρέπουν σε άλλους να χρησιμοποι¬ 
ούν, άμεσα ή έμμεσα, πράκτορες ή μεσίτες με σκοπό τον 
επηρεασμό και την ανάθεση σε αυτούς εργασιών ή να 
αμείβουν οποιονδήποτε για να επηρεάσει οποιοδήποτε 
πρόσωπο προς τον σκοπό παροχής υπηρεσιών διαχεί¬ 
ρισης αφερεγγυότητας. 

Άρθρο 5 

Κυρώσεις 

1. Η παραβίαση των υποχρεώσεων τους παρόντος 
Κώδικα Δεοντολογίας επισύρει για τον διαχειριστή 

αφερεγγυότητας τις κυρώσεις που προβλέπονται στο 
π.δ. 133/2016 για τη ρύθμιση του επαγγέλματος του δι¬ 
αχειριστή αφερεγγυότητας. 

2. Ο έλεγχος τήρησης του παρόντος Κώδικα ανατί¬ 
θεται στην Επιτροπή Διαχείρισης Αφερεγγυότητας και 
στα Πειθαρχικά Συμβούλια που προβλέπονται στο 
π.δ. 133/2016. 

Άρθρο 6 

Έναρξη ισχύος 

Η ισχύς του παρόντος Κώδικα Δεοντολογίας αρχίζει 
από τη δημοσίευσή του στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μάίου 2017 

Ο Υπουργός 

ΣΤΑΥΡΟΣ ΚΟΝΤΟΝΗΣ 


Αριθμ. 521/53656 (2) 

Όροι, προϋποθέσεις και διαδικασία μοριοδότη- 
σης για τη μίσθωση θαλάσσιων και λιμναίων υδά¬ 
τινων εκτάσεων της παραγράφου 4 του άρθρου 
7 του ν. 4282/2014. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α. της παραγράφου 5 του άρθρου 26 του ν. 4282/2014 
«Ανάπτυξη Υδατοκαλλιεργειών και άλλες διατάξεις» 
(Α' 182), 

β. του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (Α' 98), 

γ. του π.δ. 70/2015 «Ανασύσταση των Υπουργείων 
Πολιτισμού και Αθλητισμού, Υποδομών, Μεταφορών 
και Δικτύων, Αγροτικής Ανάπτυξης και Τροφίμων. Ανα¬ 
σύσταση του Υπουργείου Ναυτιλίας και Αιγαίου και με- 
τονομασίατου σε Υπουργείο Ναυτιλίας και Νησιωτικής 
Πολιτικής....» (Α' 114), 

δ. του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210), 

ε. της υπ' αριθμ. Υ200/2016 απόφασης του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Αγροτικής Ανάπτυξης και Τροφίμων Ιωάννη 
Τσιρώνη» (Β' 3755). 

2. Την ανάγκη καθορισμού κάθε σχετικού θέματος για 
την παραχώρηση υδάτινων εκτάσεων με τη διαδικασία 
μοριοδότησης της παραγράφου 4 του άρθρου 7 «Ανα- 
μίσθωση» του ν. 4282/2014. 

3. Το γεγονός, ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 


Άρθρο 1 

Πεδίο εφαρμογής - Σκοπός 

1. Με την παρούσα απόφαση καθορίζονται και εξει¬ 
δικεύονται τα αρμόδια όργανα, η διαδικασία, οι όροι, οι 
προϋποθέσεις και κάθε σχετικό θέμα για την παραχώ¬ 
ρηση υδάτινων εκτάσεων, των οποίων η μίσθωση έχει 
διακοπεί για οποιονδήποτε λόγο, όπως αυτοί αναφέρο- 
νται στο άρθρο 14 του ν. 4282/2014, ή έχει λήξει χωρίς 
να ανανεωθεί, μέσω της διαδικασίας μοριοδότησης που 
προβλέπεται στην παράγραφο 4 του άρθρου 7 «Αναμί- 
σθωση» του ν. 4282/2014. 

2. Από τις διατάξεις της παρούσας εξαιρούνται εκτά¬ 
σεις οι οποίες δεν μπορούν να παραχωρούνται, λόγω 
περιορισμών της συναφούς σχετικής νομοθεσίας, όπως 
της περιβαλλοντικής, περί χωροταξικού σχεδιασμού και 
περί προστασίας των αρχαιοτήτων ή περιορισμών λόγω 
ασφάλειας ναυσιπλοΐας. 

Άρθρο 2 

Διαδικασία μοριοδότησης 

1. Εφόσον η μίσθωση διακοπεί ή λήξει και παρέλθει η 
προθεσμία για την απελευθέρωση του χώρου από τον 
προηγούμενο μισθωτή, σύμφωνα με τις διατάξεις της 
παραγράφου 6 του άρθρου 13 του ν. 4282/2014, η υδά¬ 
τινη έκταση παραχωρείται με διαδικασία μοριοδότησης. 
Η Διεύθυνση Αγροτικών Υποθέσεων της οικείας Αποκε¬ 
ντρωμένης Διοίκησης, διαβιβάζει τα γενικά και ειδικά 
στοιχεία αυτής (γεωγραφική περιοχή, συντεταγμένες, 
επιφάνεια έκτασης, δυναμικότητα, ειδικές υποχρεώσεις, 
κ.λπ.) στη Διεύθυνση Υδατοκαλλιεργειών και Αξιοποί¬ 
ησης Προϊόντων (ΔΥΔΑΠ) του Υπουργείου Αγροτικής 
Ανάπτυξης καιΤροφίμων. Η ΔΥΔΑΠ αναρτά στον επίσημο 
ιστότοπο της Γενικής Διεύθυνσης Βιώσιμης Αλιείας, τα 
ανωτέρω στοιχεία της υδάτινης έκτασης, κατά τρόπο που 
να προκύπτει βεβαία ημερομηνία ανάρτησης. 

2. Οι ενδιαφερόμενοι για τη μίσθωση υδάτινης έκτασης 
που έχει αναρτηθεί στον ιστότοπο της ΔΥΔΑΠ υποβάλουν 
σχετικό αίτημα στην αρμόδια Διεύθυνση Αγροτικών Υπο¬ 
θέσεων της οικείας Αποκεντρωμένης Διοίκησης, εντός 
προθεσμίας τριών (3) μηνών απάτην ημερομηνία ανάρ¬ 
τησης. Σε περίπτωση που η ανωτέρω προθεσμία λήγει 
ημέρα αργίας, ως τελευταία ημέρα της προθεσμίας θεω¬ 
ρείται η αμέσως επόμενη εργάσιμη. Αιτήματα μίσθωσης 
για συγκεκριμένη υδάτινη έκταση που τυχόν έχουν προ- 
ηγηθεί της κατά τα ανωτέρω ανάρτησης στον επίσημο 
ιστότοπο της Γενικής Διεύθυνσης Βιώσιμης Αλιείας, δεν γί¬ 
νονται δεκτά και θεωρούνται ως ουδέποτε υποβληθέντα. 

3. Τα αιτήματα πρέπει να συνοδεύονται από τα δικαι- 
ολογητικά που προβλέπονται στις παραγράφους 4 και 
5 του άρθρου 4 της παρούσας. Αιτήματα που κατά την 
υποβολή τους δεν συνοδεύονται τουλάχιστον από την 
τεχνοοικονομική έκθεση, επιστρέφονται ως ουδέποτε 
υποβληθέντα. Τυχόν συμπληρωματικά δικαιολογητικά 
μπορεί να γίνονται δεκτά μέχρι την παρέλευση της τρί¬ 
μηνης προθεσμίας υποβολής των αιτημάτων. 

4. Σε περίπτωση που παρέλθει η προθεσμία των τριών 
(3) μηνών από την ημερομηνία ανάρτησης της παρα¬ 
γράφου 2 και δεν υποβληθεί κανένα αίτημα μίσθωσης, 

η αρμόδια Διεύθυνση Αγροτικών Υποθέσεων της οι¬ 
κείας Αποκεντρωμένης Διοίκησης εντός πέντε (5) ερ¬ 
γάσιμων ημερών ενημερώνει την ΔΥΔΑΠ προκειμένου 
η ανάρτηση της εκμισθούμενης υδάτινης έκτασης να 
ανανεωθεί, λαμβάνοντας νέα βεβαία ημερομηνία. Κατά 
το χρονικό διάστημα από την λήξη της προηγούμενης 
τρίμηνης προθεσμίας έως την έναρξη της νέας, αιτήματα 
μίσθωσης δεν γίνονται δεκτά. Εάν και η δεύτερη τρίμηνη 
προθεσμία υποβολής αιτημάτων μίσθωσης παρέλθει 
άκαρπη (χωρίς αιτήματα), η διαδικασία δεν επαναλαμ¬ 
βάνεται και η έκταση θα παραχωρείται σύμφωνα με τις 
διατάξεις του άρθρου 4 του ν. 4282/2014. 

5. Στην περίπτωση που το ενδιαφέρον για μίσθωση 
υδάτινης έκτασης περιορίζεται σε μόνο ένα αίτημα, η 
έκταση αυτή παραχωρείται στον μοναδικό ενδιαφερό¬ 
μενο, σύμφωνα με τις διατάξεις του άρθρου 3 της πα¬ 
ρούσας εφόσον πληροί το κριτήριο 1 (Ια, Ιβήΐγ) του 
άρθρου 4 της παρούσας. Στην περίπτωση όπου για την 
ίδια υδάτινη έκταση υποβληθούν, εντός της ανωτέρω 
προθεσμίας, περισσότερα του ενός αιτήματα, η χρή¬ 
ση της παραχωρείται με τη διαδικασία μοριοδότησης, 
λαμβάνοντας υπόψη τα κριτήρια του άρθρου 4 της πα¬ 
ρούσας. 

6. Μετά την παρέλευση της προθεσμίας υποβολής των 
αιτημάτων, η Διεύθυνση Αγροτικών Υποθέσεων της οι¬ 
κείας Αποκεντρωμένης Διοίκησης εντός δύο μηνών αξι¬ 
ολογεί και μοριοδοτεί τα αιτήματα των ενδιαφερομένων, 
σύμφωνα μετά κριτήρια του σχετικού πίνακα της παρα¬ 
γράφου 1 του άρθρου 4 της παρούσας. Κατά τη διαδικα¬ 
σία αξιολόγησης για τον υπολογισμό του κριτηρίου 1 της 
παραγράφου 1 του άρθρου 4 και για την εφαρμογή της 
παραγράφου 3 του ίδιου άρθρου, η Διεύθυνση Αγροτι¬ 
κών Υποθέσεων της οικείας Αποκεντρωμένης Διοίκησης 
αναζητά τυχόν εκκρεμή αιτήματα του ενδιαφερομένου 
για μίσθωση θαλάσσιας έκτασης με σκοπό την ίδρυση 
μονάδας θαλάσσιας υδατοκαλλιέργειας ή/και προε¬ 
γκρίσεις μίσθωσης ή/και άδειες ίδρυσης και λειτουρ¬ 
γίας μονάδων που δεν έχουν ακόμα εγκατασταθεί. Για 
το σκοπό αυτό η Διεύθυνση Αγροτικών Υποθέσεων της 
οικείας Αποκεντρωμένης Διοίκησης αποστέλλει μέσω 
ηλεκτρονικού ταχυδρομείου στις αντίστοιχες Διευθύν¬ 
σεις των λοιπών Αποκεντρωμένων Διοικήσεων αίτημα 
για παροχή των συγκεκριμένων πληροφοριών (εκκρεμή 
αιτήματα, προεγκρίσεις μίσθωσης, άδειες ίδρυσης και 
λειτουργίας με εκκρεμότητα εγκατάστασης μονάδας, 
με τα αντίστοιχα στοιχεία δυναμικότητας, έκτασης και 
ύψους επένδυσης) για το σύνολο των υποψηφίων. Οι Δι¬ 
ευθύνσεις Αγροτικών Υποθέσεων των Αποκεντρωμένων 
Διοικήσεων απαντούν στο αίτημα αυτό παρέχοντας με 
ηλεκτρονικό ταχυδρομείο τις απαραίτητες πληροφορίες 
εντός 15 ημερών. 

7. Ο υποψήφιος μισθωτής που θα συγκεντρώσει τον 
υψηλότερο αριθμό μορίων κατοχυρώνει υπέρ του το 
δικαίωμα μίσθωσης της εν λόγω θέσης. Σε περίπτωση 
ισοβαθμίας γίνεται κλήρωση μεταξύ των υποψηφίων 
μισθωτών που συγκέντρωσαν τον ίδιο αριθμό μορίων, 
παρουσία αυτών, στην έδρα της αρμόδιας Διεύθυνσης 
Αγροτικών Υποθέσεων μετά από σχετική έγγραφη πρό¬ 
σκληση. 


8. Οι αρμόδιες Διευθύνσεις Αγροτικών Υποθέσεων των 
Αποκεντρωμένων Διοικήσεων κοινοποιούν άμεσα στους 
ενδιαφερομένους αναλυτικό πίνακα με τα αποτελέσματα 
της μοριοδότησης. Εντός δέκα (10) εργάσιμων ημερών 
από την κοινοποίηση, οι υποψήφιοι μισθωτές που τυχόν 
δεν συμφωνούν με τα αποτελέσματα, μπορούν να ζητή¬ 
σουν εγγράφως διευκρινίσεις από την Υπηρεσία, προ¬ 
βάλλοντας αιτιολογημένα τους ισχυρισμούς τους. Η Υπη¬ 
ρεσία, εντός δέκα (10) εργάσιμων ημερών, επαναξιολογεί 
τους φακέλους και εφόσον προκόψουν διαφοροποιήσεις 
στην κατάταξη των υποψήφιων μισθωτών, διορθώνει 
τον πίνακα των αποτελεσμάτων και κοινοποιεί στους 
ενδιαφερομένους το νέο πίνακα. Περαιτέρω διαδικασία 
ή υποβολή νέων ενστάσεων δεν πραγματοποιείται. 

9. Μετά την ολοκλήρωση της διαδικασίας, η Διεύθυνση 
Αγροτικών Υποθέσεων της Αποκεντρωμένης Διοίκησης 
προχωρά στην έκδοση απόφασης προέγκρισης μίσθω¬ 
σης στο όνομα του νέου μισθωτή, σύμφωνα με το άρθρο 
3 της παρούσας. 

10. Μετά την ολοκλήρωση της παραχώρησης χρήσης 
μιας υδάτινης έκτασης και την έκδοση προέγκρισης μί¬ 
σθωσης, η Διεύθυνση Αγροτικών Υποθέσεων της Απο¬ 
κεντρωμένης Διοίκησης ενημερώνει σχετικά την ΔΥΔΑΠ 
του ΥΠΑΑΤ, προκειμένου η εν λόγω υδάτινη έκταση να 
αφαιρεθεί από τον ιστότοπο της Γενικής Διεύθυνσης Βι¬ 
ώσιμης Αλιείας. 

Άρθρο 3 

Αδειοδότηση μονάδων υδατοκαλλιέργειας 
σε υδάτινες εκτάσεις που παραχωρούνται 
με τη διαδικασία της μοριοδότησης 

1. Για υδάτινες εκτάσεις για τις οποίες: ί) ο μοναδικός 
ενδιαφερόμενος ή ο επικρατών κατά τη μοριοδότηση 
φορέας δεν επιθυμεί οποιαδήποτε μεταβολή των όρων 
των προηγούμενων διοικητικών πράξεων αδειοδό- 
τησης ή δεν επιβάλλεται οποιαδήποτε μεταβολή των 
όρων αυτών από το σχετικό ρυθμιστικό πλαίσιο και ϋ) οι 
προηγούμενες πράξεις αδειοδότησης δεν έχουν ανα¬ 
κληθεί με αμετάκλητη δικαστική απόφαση, η αρμόδια 
Διεύθυνση Αγροτικών Υποθέσεων της οικείας Αποκε¬ 
ντρωμένης Διοίκησης εκδίδει την απόφαση προέγκρι¬ 
σης μίσθωσης στο όνομα του νέου μισθωτή, χωρίς να 
απαιτείται η διαδικασία της παραγράφου 1 του άρθρου 
21 του ν. 4282/2014. 

2. Για τις περιπτώσεις όπου ί) ο μοναδικός ενδιαφερό¬ 
μενος ή ο επικρατών κατά τη μοριοδότηση φορέας επι¬ 
θυμεί οποιαδήποτε μεταβολή των όρων των προηγούμε¬ 
νων διοικητικών πράξεων αδειοδότησης ή επιβάλλεται 
οποιαδήποτε μεταβολή των όρων αυτών από το σχετικό 
ρυθμιστικό πλαίσιο ή ϋ) οι προηγούμενες διοικητικές 
πράξεις αδειοδότησης έχουν ανακληθεί με αμετάκλητη 
δικαστική απόφαση, η απόφαση προέγκρισης μίσθωσης 
εκδίδεται σύμφωνα με τις διατάξεις της παραγράφου 1 
του άρθρου 21 του ν. 4282/2014. 

3. Η διαδικασία χορήγησης άδειας ίδρυσης και λει¬ 
τουργίας ολοκληρώνεται σύμφωνα με τις διατάξεις της 
παραγράφου 2 του άρθρου 21 και εντός της προθεσμίας 
που ορίζεται στην περίπτωση β'της παραγράφου 3 του 
άρθρου 4 του ν. 4282/2014. 

Άρθρο 4 

Κριτήρια μοριοδότησης 

και απαιτούμενα δικαιολογητικά 

1. Για τη μοριοδότηση των υποψήφιων για τη μίσθωση υδάτινων εκτάσεων με τη διαδικασία του άρθρου 2 της 


παρούσας, λαμβάνονται υπόψη τα κριτήρια του παρακάτω πίνακα. 


Α/Α 

Περιγραφή κριτηρίου 

Αριθμός Μορίων 

ΠΛΗΡΟΥΤΑΙ 
ΤΟ ΚΡΙΤΗΡΙΟ 

ΔΕΝ ΠΛΗΡΟΥΤΑΙ 
ΤΟ ΚΡΙΤΗΡΙΟ 

Ια. 

0 ενδιαφερόμενος διαθέτει οικονομικό μέγεθος μεγαλύτερο ή ίσο του 80% 
και μικρότερο του 100% του κόστους επένδυσης. * 

4 

Αποκλεισμός 
από τη 
διαδικασία 

1β. 

Ο ενδιαφερόμενος διαθέτει οικονομικό μέγεθος μεγαλύτερο ή ίσο του 100% 
και μικρότερο του 120% του κόστους επένδυσης. * 

8 

ΐγ· 

Ο ενδιαφερόμενος διαθέτει οικονομικό μέγεθος μεγαλύτερο ή ίσο του 120% 
του κόστους επένδυσης. * 

10 

2. 

Ο ενδιαφερόμενος είναι μόνιμος κάτοικος του δήμου (φυσικό πρόσωπο) ή έχει 
έδρα στο δήμο (νομικό πρόσωπο) στον οποίο βρίσκεται η υδάτινη έκταση. 

8 

0 

3α. 

Ο ενδιαφερόμενος δραστηριοποιείται επαγγελματικά στην ίδια Περιφερειακή 
Ενότητα στην οποία βρίσκεται η υδάτινη έκταση. ** 

6 

0 

3β. 

Ο ενδιαφερόμενος δραστηριοποιείται επιχειρηματικά στην υδατοκαλλιέργεια 
στην ίδια Περιφερειακή Ενότητα στην οποία βρίσκεται η υδάτινη έκταση. ** 

10 

0 

3γ. 

Ο ενδιαφερόμενος δραστηριοποιείται επιχειρηματικά στην υδατοκαλλιέργεια 
σε άλλη Περιφερειακή Ενότητα. ** 

8 

0 

4. 

Ο ενδιαφερόμενος έχει προηγούμενη εμπειρία/τεχνογνωσία στις υδατοκαλ¬ 
λιέργειες τουλάχιστον 4 έτη κατά την τελευταία δεκαετία. 

5 

0 

5. 

Ο ενδιαφερόμενος εξαντλεί την οριζόμενη δυναμικότητα της εκμισθούμενης 
υδάτινης θέσης. 

4 

0 

6α. 

Πρόκειται για περίπτωση υποχρεωτικής μετεγκατάστασης στο πλαίσιο της πα¬ 
ραγράφου 3 του άρθρου 14 του ν. 4282/2014 ή της παραγράφου 2 του άρθρου 

12 της κοινής υπουργικής απόφασης 31722/4.11.2011 εντόςτης ίδιας Π.Ε. *** 

10 

0 

6β· 

Πρόκειται για περίπτωση υποχρεωτικής μετεγκατάστασης στο πλαίσιο της 
παραγράφου 3 του άρθρου 14 του ν. 4282/2014 ή της παραγράφου 2 του 
άρθρου 12 της κοινής υπουργικής απόφασης 31722/4.11.2011, σε άλλη Π.Ε. *** 

9 

0 


* Ο ενδιαφερόμενος μοριοδοτείται μόνο για ένα εκ των κριτηρίων 1 α, 1 β ή 1γ. Ο ενδιαφερόμενος που δεν πληροί 
κανένα εκ των 1 α, 1 β και 1 γ αποκλείεται από την διαδικασία μοριοδότησης. 

** Ο ενδιαφερόμενος μοριοδοτείται μόνο για ένα εκ των κριτηρίων 3α, 3β ή 3γ. 

*** Ο ενδιαφερόμενος μοριοδοτείται μόνο για ένα εκ των κριτηρίων 6α ή 6β. 


2. Οικονομικό μέγεθος του ενδιαφερομένου για τον 
υπολογισμό του κριτηρίου 1 (1 α, 1 β και 1 γ) του πίνακα 
της παραγράφου 1 νοείται: 

1. για τους υπόχρεους τήρησης διπλογραφικών βιβλί¬ 
ων, το άθροισμα του μέσου καθαρού κεφαλαίου κίνη¬ 
σης των τελευταίων τριών κλεισμένων χρήσεων και των 
όποιων πρόσθετων άμεσων πηγών χρηματοδότησης 
(τραπεζικές καταθέσεις του ενδιαφερομένου ή/και των 
εταίρων/μετόχων, βεβαιωμένη πρόθεση χορήγησης δα¬ 
νείου ή εγγυητικές επιστολές από τραπεζικά ιδρύματα, 
ή άλλοι βεβαιωμένοι τρόποι άμεσης χρηματοδότησης), 

2. για τους μη υπόχρεους τήρησης διπλογραφικών 
βιβλίων, το άθροισμα του μέσου φορολογητέου εισο¬ 
δήματος των τελευταίων τριών κλεισμένων χρήσεων/ 
υποβληθέντων φορολογικών δηλώσεων και των όποιων 
πρόσθετων άμεσων πηγών χρηματοδότησης (τραπεζι¬ 
κές καταθέσεις του ενδιαφερομένου ή/και των εταίρων/ 
μετόχων, βεβαιωμένη πρόθεση χορήγησης δανείου ή 


εγγυητικές επιστολές από τραπεζικά ιδρύματα, ή άλλοι 
βεβαιωμένοι τρόποι άμεσης χρηματοδότησης). 

Για ενδιαφερομένους φυσικά πρόσωπα, στον υπολο¬ 
γισμό του οικονομικού μεγέθους λαμβάνονται υπόψη 
επιπρόσθετα τα ανωτέρω οικονομικά στοιχεία συζύγου 
και ανήλικων τέκνων. 

3. Στις περιπτώσεις που εκκρεμούν αιτήματα του ενδι¬ 
αφερομένου για μίσθωση άλλων θαλάσσιων εκτάσεων 
με σκοπό την ίδρυση μονάδων υδατοκαλλιέργειας ή έχει 
λάβει προεγκρίσεις μίσθωσης ή/και άδειες ίδρυσης και 
λειτουργίας μονάδων υδατοκαλλιέργειας για άλλες θέ¬ 
σεις ανά την επικράτεια αλλά δεν έχει ακόμα εγκαταστή- 
σει τις μονάδες, στον υπολογισμό του κριτηρίου 1 (Ια, 
1β και 1γ) λαμβάνεται υπόψη το οικονομικό μέγεθος 
του ενδιαφερομένου όπως καθορίζεται βάσει της παρα¬ 
γράφου 2, σταθμισμένο ωςπροςτο ύψος της παρούσας 
επένδυσης σε σχέση με το σύνολο των υπό εκκρεμότητα 
επενδύσεων του ενδιαφερομένου σε μονάδες θαλάσ- 

σιας υδατοκαλλιέργειας στο σύνολο της επικράτειας. 
Εφόσον από τα διαθέσιμα στοιχεία δεν προκύπτει το 
ύψος του συνόλου των εκκρεμών επενδύσεων του ενδι¬ 
αφερομένου στη θαλάσσια υδατοκαλλιέργεια, το μέρος 
αυτού για το οποίο δεν υπάρχουν διαθέσιμα στοιχεία 
προκύπτει με αναγωγή του ύψους της προς αξιολόγη¬ 
ση επένδυσης ανά μονάδα δυναμικότητας στο σύνολο 
της δυναμικότητας των εκκρεμών επενδύσεων για τις 
οποίες δεν διατίθενται στοιχεία προβλεπόμενου ύψους 
επενδυόμενου κεφαλαίου. 

4.0 ενδιαφερόμενος με το αίτημα μίσθωσης υποβάλ¬ 
λει υποχρεωτικά σύντομη τεχνοοικονομική έκθεση, η 
οποία περιέχει τα εξής στοιχεία: 

1. Στοιχεία του φορέα: Νομική μορφή, επωνυμία ή 
ονοματεπώνυμο, δ/νση έδρας, στοιχεία επικοινωνίας, 
περιγραφή του φορέα με έμφαση στην πιθανή προηγού¬ 
μενη ή παράλληλη δραστηριοποίησή του στον κλάδο. 

2. Στοιχεία της έκτασης: θέση και εμβαδόν έκτασης. 

3. Σκοπός ίδρυσης και συνοπτική παρουσίαση του 
έργου: Εκτρεφόμενα είδη, μέθοδος εκτροφής, ετήσια 
δυναμικότητα, σύντομη περιγραφή εγκαταστάσεων και 
εξοπλισμού, στοιχεία για το απασχολούμενο ανθρώπινο 
δυναμικό (θέσεις εργασίας, κλπ). 

4. Συνοπτικά οικονομικά στοιχεία: Προβλεπόμενο κό¬ 
στος επένδυσης που συμπεριλαμβάνει κατ' ελάχιστο την 
αξία κτήσης και τη δαπάνη τοποθέτησης πλωτών εγκα¬ 
ταστάσεων αναγκαίων για την αιτούμενη δυναμικότητα, 
δαπάνες κατασκευής των αναγκαίων χερσαίων συνοδών 
εγκαταστάσεων, αξία κτήσης αναγκαίου εξοπλισμού, δα¬ 
πάνη προμήθειας ζωικού κεφαλαίου αναγκαίου για τον 
πρώτο κύκλο παραγωγής που θα αντιστοιχεί τουλάχι¬ 
στον στο 50% της αιτούμενης δυναμικότητας και δαπάνη 
προμήθειας της αναγκαίας ποσότητας ιχθυοτροφών για 
τον πρώτο κύκλο παραγωγής. Πηγές χρηματοδότησης, 
προβλέψεις χρηματοοικονομικής απόδοσης και βιωσι¬ 
μότητας. 

5. Στοιχεία για τυχόν εκκρεμή αιτήματα μίσθωσης θα¬ 
λάσσιας έκτασης με σκοπό την ίδρυση μονάδας θαλάσ¬ 
σιας υδατοκαλλιέργειας ανά την επικράτεια: Αιτούμενη 
θέση, έκταση και δυναμικότητα, προβλεπόμενο ύψος 
επένδυσης. 

6. Στοιχεία για τυχόν προεγκρίσεις μίσθωσης ή/και 
άδειες ίδρυσης και λειτουργίας μονάδων θαλάσσιας 
υδατοκαλλιέργειας που έχει λάβει αλλά ακόμα δεν έχει 
ολοκληρωθεί η εγκατάσταση: Θέση, έκταση, δυναμικό¬ 
τητα, προβλεπόμενο ύψος επένδυσης. 

7. Η έκθεση συνοδεύεται από υπεύθυνη δήλωση ότι 
τα παρεχόμενα στοιχεία είναι αληθή. 

5. Για να ληφθούν υπόψη στην αξιολόγηση τα μόρια 
που αντιστοιχούν στα κριτήρια του πίνακα, απαιτούνται 
τα ακόλουθα δικαιολογητικά: 

α. Κριτήριο 1: 

• Αντίγραφα των δηλώσεων φορολογίας εισοδήματος 
των τελευταίων τριών ετών, όσον αφορά τους μη υπό¬ 
χρεους τήρησης διπλογραφικών βιβλίων. 

• Ισολογισμοί και αποτελέσματα χρήσης των τελευταί¬ 
ων τριών ετών, όσον αφορά τους υπόχρεους τήρησης 
διπλογραφικών βιβλίων. 


• Πηγές χρηματοδότησης (π.χ. βεβαιώσεις υπολοίπου 
τραπεζικών καταθέσεων, αντίγραφα βιβλιαρίων καταθε- 
τικών τραπεζικών λογαριασμών, εγγυητικές επιστολές, 
έγγραφη εκδήλωση ενδιαφέροντος από τραπεζικό ίδρυ¬ 
μα περί δανεισμού προς χρηματοδότηση της συγκεκρι¬ 
μένης επένδυσης). 

Το οικονομικό μέγεθος αξιολογείται σε σχέση με το 
συνολικό ύψος της επένδυσης, όπως περιγράφεται στην 
τεχνοοικονομική έκθεση της παραγράφου 2 του παρό¬ 
ντος άρθρου. 

β. Κριτήριο 2: 

• Πρόσφατος λογαριασμός δικτύου ηλεκτροδότησης/ 
ύδρευσης ή σχετική βεβαίωση από τον οικείο Δήμο για 
την μόνιμη κατοικία των φυσικών προσώπων. 

• Βεβαίωση από την οικεία Δημόσια Οικονομική Υπη¬ 
ρεσία (ΔΟΥ) ή το ΓΕΜΗ για την έδρα επιχείρησης νομι¬ 
κών προσώπων. 

γ. Κριτήριο 3: 

• Βεβαίωση από την οικεία Δημόσια Οικονομική Υπη¬ 
ρεσία (ΔΟΥ) ή το ΓΕΜΗ για την επαγγελματική δραστη- 
ριοποίηση στην Περιφερειακή Ενότητα. 

• Βεβαίωση από την οικεία Περιφερειακή Ενότητα για 
την επιχειρηματική δραστηριοποίηση στην υδατοκαλ¬ 
λιέργεια ή άδεια ίδρυσης και λειτουργίας μονάδας υδα¬ 
τοκαλλιέργειας σε ισχύ. 

δ. Κριτήριο 4: 

• Βεβαίωση εργοδότη και βεβαιώσεις από ασφαλιστι¬ 
κούς οργανισμούς για προηγούμενη ενασχόληση στον 
τομέα, πιστοποιητικά από εκπαιδευτικά ή ερευνητικά 
ιδρύματα κλπ, για φυσικά πρόσωπα. 

• Βεβαίωση από την οικεία Περιφερειακή Ενότητα για 
εμπειρία από προηγούμενη λειτουργία μονάδας υδα¬ 
τοκαλλιέργειας. 

ε. Η πλήρωση του κριτηρίου 5 αξιολογείται από την 
τεχνοοικονομική έκθεση. 

Άρθρο 5 

Περιορισμοί 

Οι διοικητικές πράξεις αδειοδότησης μονάδων υδατο¬ 
καλλιέργειας σε υδάτινες εκτάσεις που παραχωρούνται 
με τις διατάξεις της παρούσας, εκδίδονται αποκλειστι¬ 
κά στο όνομα του επικροτούντο κατά την διαδικασία 
μοριοδότησης φορέα και δεν δύνανται να τροποποι¬ 
ηθούν πριν παρέλθουν οι προθεσμίες ολοκλήρωσης 
των εγκαταστάσεων και λειτουργίας της μονάδας, που 
προβλέπονται στις παραγράφους 4 και 5 του άρθρου 
13 του ν. 4282/2014. 

Άρθρο 6 

Έναρξη εφαρμογής 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαΐου 2017 

Ο Αναπληρωτής Υπουργός 

ΙΩΑΝΝΗΣ ΤΣΙΡΩΝΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 780/23.05.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 

























